‘Ādil ‘Abd al-Mahdī
‘Ādil ‘Abd al-Mahdī (araabia keeles عادل عبد المهدي المنتفكي‎, läänepäraselt Adil Abdul-Mahdi al-Muntafiki; sündinud 1. jaanuaril 1942) on Iraagi majandusteadlane ja poliitik, oli 25. oktoobrist 2018 6. maini 2020 Iraagi peaminister. Ta oli aastatel 2005–2011 Iraagi asepresident. Ta oli ajutise valitsuse rahandusminister ning aastatel 2014–2016 naftaminister. Abdul-Mahdi oli pikka aega mõjuka šiiitliku partei Iraagi Islami Ülemnõukogu liige. Nõukogu oli pikka aega sunnitud tegutsema naaberriigis Iraanis ning hoolimata sellest, et nende poliitika oli USA-vastane, hoiti lähedasi suhteid paljude Ühendriikide liitlaste ja Şaddām Ḩusayni vastastega (nt Iraagi kurdide ja Iraagi rahvuskongressiga).